હિંમતનગર તાલુકાના હડીયોલ ગામની સીમમાં આવેલ તળાવ (સર્વે નંબર ૧૮પ૮, જુનો સર્વે નંબર ર૧૪)માં હીટાચી મશીન તેમજ જેસીબી મશીનથી માટીનું મોટા પાયે ખોદકામ કરીને ડમ્પરમાં ભરીને ગામની સીમમાં આવેલા અતિથિ ગાર્ડન હોટલની બાજુમાં હિતેશભાઈ પટેલ(એન્જીનીયર)ના ખુલ્લા મોટા ખેતરમાં માટીના ઢગલા ખડકી દેવામાં આવતા હતા, જે અંગે ખાણ ખનિજ વિભાગમાંથી કોઈ પણ પ્રકારની મંજુરી લેવામાં આવી ન હતી, આમ તળાવ અને માટીના ઢગલા જયાં હતા ત્યાં જેસીબી મશીન પણ જોવા મળ્યા હતા, જે અંગેની બાતમી ટ્રેઈની આઈપીએસ પ્રેમસુખ ડેલુને મળતાં તેઓએ અને ૩૦ જેટલા પોલીસ જવાનોના કાફલાએ એસપી સૌરભસિંઘના માર્ગદર્શન હેઠળ ગત મોડી રાત્રે બાર કલાકે ઓચિંંતી રેડ કરીને તમામ વાહનોને ઝડપી લીધા હતા, અને ખાણ ખનિજ અધિકારી જે. એમ. પટેલ, હડીયોલના સરપંચ, તલાટીને જાણ કરીને ઘટનાસ્થળે બોલાવવામાં આવ્યા હતા.